Eng.sz.: GKM EKH: R-1978/2000.
Dr. Kopári László
Irodavezető
7626 Pécs, Koller utca 7.
mobil   	00-36-20-4338163
mail:    	kopari@kopari.hu
web:    	www.kopari.hu
________________________________________________________________
Óceánjáróval keresztül-kasul az Adrián, egészen a görög szigetekig

… és egy életre szóló élmény MSC Lirica fedélzetén
2026. október 3-10.

1.	nap: Pécs: Utazás Horvátországon és Szlovénián keresztül Olaszországba, Velence kikötőjébe, ahol az MSC Lirica fedélzetére szállunk, elfoglaljuk a kabinunkat. Hajónk 16:00-kor fut ki a kikötőből.
2.	nap: Hajónk 15:00-kor köt ki a Fekete Hegyek országának tagolt tengerparti öblének legbelsőbb zugában, Kotorban. Javasolt fakultatív program: Perast, az egykori hajósváros, ahonnan mi is elhajózunk a Sziklás Madonna-szigetre. Majd séta a várfallal körbevett városban, amely során megnézzük a Szent Tripun-katedrálist, a Tengerészeti Múzeumot, a Szent Lukács templomot, sétálunk a várfalon, piacozunk.  A hajónk 20:30-kor indul ki az öbölből, amikor érdemes a fedélzeten lenni, mert a város fölé emelkedő a Szent János-hegy, a Kotori-öböl szigetei, partja lenyűgöző látványt nyújt a szemlélődőnek.
3.	nap: Egész napunkat a hajón töltjük, ahol felfedezhetjük és kipróbálhatjuk a hajó minden szolgáltatását
4.	nap: Hajónk reggel 10:00-kor érkezik Görögországba, Mykonos szigetére, ahol a napunkat fogjuk eltölteni. Javasolt fakultatív program: Látogatást teszünk Míkonosz város legjellegzetesebb városrészében, Kis Velencében. Színes házak emelkednek a tengerből, amelyek gyönyörűen tükröződnek a vízen. A városrész felett magasodnak Míkonosz hangulatos szélmalmai, ahol sétálhatunk a fehérre festett házak között. Majd szabad program strandolási lehetőséggel Paralia Megali Ammos strandján. Később lehetőségünk lesz felfedezni a sziget híres görög éjszakai életét is, hiszen hajónk csak éjjel 01:00-kor hagyja el a kikötőt.
5.	nap: Hajónk reggel 07:00-kor érkezik Syros szigetére, a varázslatos Ermoupolis városába. Ez a neoklasszicista ékszerdoboz a görög kultúra és elegancia tökéletes keveréke. Javasolt fakultatív program: Vegyünk részt egy kellemes gyalogos városnézésen, amely során felfedezzük Ermoupolis legszebb látnivalóit – az impozáns Vámházat, a bájos Vaporia negyedet, ahol a régi hajótulajdonosok palotái sorakoznak, valamint a Szent Miklós-templomot, a város jelképét. Meglátogatjuk a híres Apollon Színházat, Görögország első operaházát, majd elmerülünk a pezsgő Miaoulis tér hangulatában, ahol a helyi piac és a kávézók élettel teliek. A városnézés után szabadidő áll rendelkezésre, hogy strandoljunk, sétáljunk a hangulatos utcákon, vásároljunk a kis butikokban, vagy megkóstoljuk a helyi specialitásokat, mielőtt visszatérünk a hajóra, ami 16:00-kor indul tovább.
6.	nap: Egész napunkat a hajón töltjük, ahol felfedezhetjük és kipróbálhatjuk a hajó minden szolgáltatását.
7.	nap: Hajónk délután 14:00 órakor érkezik meg Anconába, Olaszország hangulatos kikötővárosába. Javasolt fakultatív program: Kirándulás Loretóba, a hegytetőn fekvő, zarándokok ezreit vonzó városba. A legenda szerint Szűz Mária názáreti házát az angyalok vitték ide a horvátországi Trsatból 1294-ben – három év vándorlás után. A szent ház köré később egy monumentális bazilikát emeltek, amely ma Olaszország egyik legfontosabb kegyhelye. A látogatás során megcsodálhatjuk a díszes építészeti részleteket, a gazdag művészi díszítéseket, valamint a tér hangulatát, amely méltán teszi Loretót a hívők és a történelem iránt érdeklődők kedvelt úti céljává. A hajónk este 20:30-kor fut ki a kikötőből.
8.	nap: Hajónk reggel 07:00-kor érkezik vissza Velencébe, ahol a délelőtt folyamán véglegesen elhagyjuk a hajónk fedélzetét. Hazautazás, majd érkezés Pécsre az esti órákban.
Ár: 
446.000 Ft/fő-től – belső kabinban 2 fő/kabin elhelyezéssel
504.000 Ft/fő-től – ablakos kabinban 2 fő/kabin elhelyezéssel
617.000 Ft/fő-től – erkélyes kabinban 2 fő/kabin elhelyezéssel

A részvételi díj a következőket tartalmazza:
•	utazást Pécs – Velence – Pécs között
•	elhelyezés a választott kabinban
•	a kikötői illetékek
•	kötelező borravalót
•	a hajón teljes ellátást és korlátozott italfogyasztást (reggelihez fogyasztható italok: gyümölcslevek, kávé, tea, tej, víz; napközben víz a hajó büfééttermeinek nyitva tartási idején belül).
•	a legtöbb fedélzeti létesítmény és közös utastér használata
•	részvétel a közös rendezvényeken és szórakoztató programokon
•	csomaghordás ki-és beszálláskor
•	magyar nyelvű asszisztencia

A részvételi díj nem tartalmazza:
•	az italfogyasztás egy részét (minden alkoholtartalmú ital és bizonyos üdítőitalok)
•	a parti kirándulásokat (a kirándulások a helyszínen fizethetők be)
•	egyéb személyes kiadásokat pl.: Internet, SPA, wellness szolgáltatások, fodrász stb.
•	orvosi ellátást
•	utas/storno biztosítást (irodánkban megköthető)
•	A görög hatóságok 2025. július 1-től új látogatói díjat vezettek be a tengeri hajóutak során görög kikötőkbe érkező utasok számára.
•	A látogatói díj 15 EUR/ görög kikötő, melyet a a hajón, az utas hajókártyájára terhelve fizetjük ki.

​Italcsomagok:

Easy Package:
•	Klasszikus koktélok és kevert italok házi szeszes italokkal
•	Ház borai
•	Ház sörei és alkoholmentes italok
•	Kávé és te
•	Üdítők
•	Szénsavmentes és szénsavas víz
•	Alkoholmentes koktélok (mocktailok)
Az Easy Package csomagban található italok elérhetők minden bárban, svédasztalos éttermekben, a főéttermekben, valamint privát szigeteken. Az italokhoz tartozó szervizdíjakat az ár tartalmazza.

​Fontos tudnivalók:
Az Easy Package naponta maximum 15 alkoholos italt tartalmazhat.
A csomag nem érvényes speciális éttermekben

Alcohol-free Package:
•	Alkoholmentes koktélok és wellness italok
•	Üdítők
•	Gyümölcslevek
•	Energia- és sportitalok
•	Szénsavmentes és szénsavas víz
•	Különleges kávék
•	Lágyfagylalt
Az Alcohol-free Package csomag minden fedélzeti bárban, a főétteremben és privát szigeteken érvényes. Az italokhoz tartozó szervizdíjak az árban benne vannak.

​Fontos tudnivalók:
A csomag nem érvényes a speciális éttermekben.

A csomagokat minden vendégnek meg kell vásárolnia, akik ugyanabban a kabinban tartózkodnak.